Letscht war en Kussäng do, der hot de Dokder gfroocht, obs nät humaner wär, ä(n)fach dänn Schlauch aus moim Maache raussezieche. De dokder hot gsaacht: Er hot jo kä(n) Schmerze, er kann uns halt kä(n) Antwort gäwwe. Owwich iwwerhaupt änni wisst?  Alsemol dut e  Schweschder vegesse, owens moi Fenschder zusemache. Dann isses bsunnerscht schlimm. Ich denk, wu ich seit ämme Johr do im Bett lich, kännt der Efai doch schunn ruffgewachse soi bis zu moine Edaasch. Un wann ich so im Duschbre waat, noot is märrs, wie wann ich se spihre misst: Sie kummen a(n)gschliche, dunkel un dinn un gfährlich. Sie fangen mich oi, halden mich fescht un lossen mich nimmi los  em Efai soi lange Äärm.